Električni spoj
<s>Spoj, kontakt ili veza u elektrotehici označava stanje koje nastaje dodirom dvaju vodiča.</s><s>Kontakt mora pouzdano i brzo zatvoriti strujni krug uz što manji kontaktni otpor i što manje iskrenje te na isti način brzo prekinuti strujni krug uz što manje iskrenja, a u kojem cilju se odabiru odgovarajuća konstrukcijska rješenja i elektrotehnički materijali.</s>

<s>U elektronici, električni spoj se praktično izvodi lemljenjem, nanošenjem kontakata u vakuumu, ovijanjem žice i sl.</s>

<s>Materijali za kontakte 
Kontaktni otpor dvaju vodiča veći je od otpora homogenog vodiča istog presjeka zbog nesavršenosti kontaktnih površina i zbog kemijskih promjena na površini materijala.</s><s>Ovaj povećani otpor uzrokuje zagrijavanje kontaktnih mjesta, a povišena temperatura oštećuje kontaktne elemente i mijenja im svojstva.</s><s>Izborom materijala treba postići optimalna rješenja koja nisu za sve slučajeve ista.</s><s>Površina kontakata treba biti fino obrađena i tvrda te materijal treba imati veliku električnu vodljivost i otpornost na koroziju.</s><s>Također treba imati i neka posebna svojstva kao što su otpornost na električni luk, iskrenje i starenje.</s><s>To znači da materijali za kontakte moraju zadovoljavati određena električna, mehanička, kemijska i toplinska svojstva.</s><s>Ta svojstva im trebaju osigurati što veću električnu vodljivost, veliku tvrdoću i otpornost na habanje te otpornost prema oksidiranju i oštećivanju zbog električne iskre i luka.</s>

<s>Podjela kontakata</s>

<s>Kontakti za mala opterećenja 
Kontakti za mala opterećenja do 5 ampera obuhvaćaju precizne kontakte u mjernoj i regulacijskoj tehnici, releje, preklopnike i sl.</s><s>Ovi kontakti rade u području bez električnog luka i s malim pritiscima.</s><s>Moraju imati vrlo mali prijelazni otpor i veliku kemijsku postojanost.</s><s>Za izradu se koristi mjed i druge slitine bakra, a kod profesionalnih uređaja plemeniti i neki drugi metali.</s><s>U prvom redu to su zlato, platina, srebro, nikal, volfram i iridij.</s><s>Zbog visoke cijene ovi se materijali najčešće posebnim postupcima nanose na vodiče u tankom sloju samo na kontaktnu površinu.</s>

<s>Kontakti za srednja opterećenja</s>

<s>Kontakti za srednja opterećenja rade sa strujma od 5 do 20 ampera.</s><s>Koriste se kod manjih strojeva  u kućanskim aparatima, instalacijama i sl.</s><s>Zbog većih struja kod ovih kontakata pojavljuju se iskrenja i električni luk.</s><s>Zbog toga je važno dobro odvođenje topline.</s><s>Za izradu se koriste slitine srebra, nikla, platine, iridija, volframa, molibdena itd.</s>

<s>Kontakti za velika opterećenja</s>

<s>Ovi kontakti rade sa strujama jačine iznad 20 ampera.</s><s>Kod ovih kontakata je odvođenje topline izuzetno važno zbog jakog utjecaja električnog luka.</s><s>Za izradu se koristi tvrdi bakar, bronca i slitine sa srebrom, niklom, volframom i molibdenom.</s><s>Kod vrlo velikh struja kontakti se stavljaju u ulje koje pomaže u gašenju električnog luka.</s>

<s>Neželjene posljedice</s>

<s>Neželjene posljedice najčešće su izazvane zagrijavanjem, električnom iskrom, električnim lukom i habanjem.</s><s>Moguće ih je spriječiti:</s>

<s>Pravilnim izborom materijala prema električnim, mehaničkim i kemijskim svojstvima.</s><s>Električnim metodama, spajanjem odgovarajućih kondenzatora i otpornika na kontaktne slogove.</s><s>Konstrukcijskim metodama, osiguravanjem dobrog odvođenja topline i velike brzine ukapčanja i iskapčanja.</s>

<s>Vidi još 
 Električni vod
 Električno kolo
 Elektronsko kolo</s>

<s>Elektroenergetika</s>

